R O M Â N I A

JUDEȚUL BACĂU

CONSILIUL LOCAL AL COMUNEI ONCEȘTI

**H O T Ă R Â R E A**

**NR. 44 DIN 25.08.2022**

**privind prelungirea duratei Contractului de concesiune nr. 2397/24.09.2012 încheiat între**

 **U.A.T. – Comuna Oncești, Județul Bacău și CMI Dr. Andriescu Isabela-Mihaela, denumirea concesionarului fiind schimbată în S.C. ,,EURO-MED DIAGNOSTIC” S.R.L., conform Actului Adițional nr. 1 la Contractul de concesiune, înregistrat la nr. 3525/10.12.2015**

 Consiliul Local al Comunei Oncești, întrunit în ȘEDINȚA DE ÎNDATĂ din data de 25.08.2022;

 Având în vedere:

 - Cererea nr. 1/24.08.2022, înregistrată la Primăria Comunei Oncești la nr. 2661/24.08.2022, prin care dna Andriescu Isabela-Mihaela – reprezentant legal al S.C. ,,EURO-MED DIAGNOSTIC” S.R.L. solicită prelungirea duratei Contractului de concesiune nr. 2397/24.09.2012, motivând că aceasta reprezintă o condiție esențială pentru realizarea unui proiect cu fonduri europene prin P.N.R.R. din cadrul Componentei C12 – Sănătate în cadrul Investiției I.1.1. pentru ,,Cabinete ale medicilor de familie sau asocieri de cabinete de asistență medicală primară”, al cărui termen de depunere este 26.08.2022;

 - Referatul înregistrat la nr. 260/24.08.2022, de aprobare a Proiectului de hotărâre inițiat și semnat de către primarul Comunei, privind necesitatea și oportunitatea aprobării prelungirii duratei Contractului de concesiune nr. 2397/24.09.2012 încheiat între U.A.T. – Comuna Oncești, Județul Bacău și CMI Dr. Andriescu Isabela-Mihaela, cu modificările ulterioare;

 - Raportul secretarului general, înregistrat la nr. 261/24.08.2022, prin care se motivează și se propune prelungirea contractului de concesiune pentru o perioadă cu cel mult jumătate din durata sa inițială, astfel încât durata întregului contract să nu depășească 49 de ani, conform prevederilor legale;

 - Contractul de concesiune nr. 2397/24.09.2012 încheiat între U.A.T. – Comuna Oncești, Județul Bacău și CMI Dr. Andriescu Isabela-Mihaela, denumirea concesionarului fiind schimbată în S.C. ,,EURO-MED DIAGNOSTIC” S.R.L., conform Actului Adițional nr. 1 la Contractul de concesiune, înregistrat la nr. 3525/10.12.2015;

 - prevederile art. 4 și 5, alin. (1) și ale art. 7 din H.G. nr. 884/03.06.2004 privind concesionarea unor spatii cu destinaţia de cabinete medicale, cu modificările și completările ulterioare;

 - prevederile Anexei din Ordinul M.A.I. nr. 299/20.07.2004 pentru aprobarea modelului-cadru al contractului de concesiune încheiat în temeiul Hotărârii Guvernului nr. 884/2004 privind concesionarea unor spaţii cu destinaţia de cabinete medicale;

 - prevederile art. 1, alin. (1), ale art. 6, alin. (1), ale art. 7, 8 și 10, ale art. 14, alin. (7) și ale art. 15 din O.G. nr. 124/29.08.1998 privind organizarea şi funcţionarea cabinetelor medicale, cu modificările și completările ulterioare;

 - prevederile art. 108, lit. b), ale art. 155, alin. (5), lit. c), ale art. 302, 303, 305, 306, 307, ale art. 362, alin. (1) și (3) din O.U.G. nr. 57/03.07.2019 privind Codul administrativ, cu modificările și completările ulterioare;

 - prevederile art. 871 – 873 din Legea nr. 287/17.07.2009 privind Codul Civil, cu modificările și completările ulterioare;

 - Avizele favorabile ale Comisiilor de specialitate, înregistrate la nr. 268, 269și, respectiv, 270din 25.08.2022;

 - Avizul de legalitate al secretarului general al Comunei.

 In temeiul dispozitiilor art. 129, alin. (2), lit. c) și alin. (6), lit. b), ale art. 133, alin. (2), lit. a), ale art. 134, alin. (1), lit. a) și alin. (4), ale art. 139, alin. (3), lit. g), ale art. 196, alin. (1), lit. a), ale art. 197, alin. (1) și (4) și ale art. 200 din O.U.G. nr. 57/03.07.2019 privind Codul administrativ, cu modificările și completările ulterioare, adoptă prezenta

**H O T Ă R Â R E :**

 **Art. 1 – (1)** În vederea realizării unui proiect cu fonduri europene prin P.N.R.R. din cadrul Componentei C12 – Sănătate în cadrul Investiției I.1.1. pentru ,,Cabinete ale medicilor de familie sau asocieri de cabinete de asistență medicală primară”, **se aprobă prelungirea duratei Contractului de concesiune nr. 2397/24.09.2012** încheiat între U.A.T. – Comuna Oncești, Județul Bacău și CMI Dr. Andriescu Isabela-Mihaela, denumirea concesionarului fiind schimbată în S.C. ,,EURO-MED DIAGNOSTIC” S.R.L., conform Actului Adițional nr. 1 la Contractul de concesiune, înregistrat la nr. 3525/10.12.2015.

 **(2)** Obiectivul investiției este reabilitarea, modernizarea și dotarea cabinetului de asistență medicală primară (medic de familie) cu facilități de screening, diagnostic precoce și monitorizare a pacienților cronici.

 **(3)** Dotarea va cuprinde aparatură de laborator de tip ,,point of care” și echipamente medicale precum electrocardiograf, ecograf, mobilier medical și instrumentar medical. De asemenea, vor fi alocate fonduri pentru renovarea clădirii cu scopul conformării la normele igienico-sanitare și al creșterii eficienței energetice.

 **(4)** Măsura vizează reducerea diferențelor privind accesul la servicii medicale în funcție de regiune, etnie, vârstă sau nivelul de venituri.

 **Art. 2 - (1)** Se prelungește durata Contractului de concesiune nr. 2397/24.09.2012 pentru o perioadă de 7 ani și șase luni după împlinirea termenului de concesiune inițial de 15 ani, începând cu data de 24.09.2027, până la data de 23.03.2035.

 **(2)** Se împuterniceşte primarul Comunei Oncești să semneze actul adițional de modificare a Contractului de concesiune nr. 2397/24.09.2012 potrivit alin. (1).

 **Art. 3** - Pentru negocierea și stabilirea redevenței și a suprafeței imobilului care fac obiectul Contractului de concesiune nr. 2397/24.09.2012, conform prevederilor legale, se aprobă efectuarea unui Raport de evaluare a imobilului de către un evaluator autorizat pentru stabilirea prețului de piață, sub care redeventa nu poate fi acceptata, Raport care va fi aprobat ulterior prin Hotărâre a Consiliului Local Oncești, încheindu-se acte adiționale de modificare a Contractului respectiv.

 **Art. 4** - Prezenta hotărâre intră în vigoare la data aducerii ei la cunoștință publică, în condițiile legii și se comunică, prin grija secretarului general, compartimentului de specialitate, potrivit competentelor, S.C. ,,EURO-MED DIAGNOSTIC” S.R.L., primarului Comunei Oncești, precum și Instituției Prefectului Județului Bacău în vederea verificării legalității.

 **Art. 5** - Primarul Comunei Oncești și contabilul din cadrul aparatului de specialitate al primarului vor aduce la îndeplinire prezenta hotărâre.

 **Art. 6 -** Prezenta hotărâre a fost adoptată de către Consiliul Local al Comunei Oncesti, în ȘEDINŢĂ DE ÎNDATĂ, cu respectarea art. 139, alin. (3), lit. g) din O.U.G. nr. 57/03.07.2019 privind Codul administrativ, respectiv cu un număr de **\_11\_ voturi ,,pentru”,**  \_-\_\_voturi ,,împotrivă” şi \_\_-\_  **,,abţineri”** din numărul total de 11 consilieri prezenţi.\_\_\_\_\_\_\_

 PRESEDINTE DE SEDINTA, CONTRASEMNEAZĂ,

 CONSILIER LOCAL, SECRETAR GENERAL,

 PAVEL LIVIU OPRIŞAN CARMEN-ROCSANDA